钦定古今图书集成/历象汇编/庶征典/第094卷 > 《人旱解》盛均
## 钦定古今图书集成/历象汇编/庶征典/第094卷 > 《人旱解》盛均

《涒滩岁越垠》，旷旱不雨。或言有术人能捕退龙而噪
之。及召术人至，而旱色如故。太守怒，命擒之，遁矣。其
遗囊有书一幅，目曰：“人旱旱有三：天旱、国旱、人旱？曷
为天旱？蹇阳肆凶，下土祗慎。虽六七岁，黎人不饥。曷
为国旱？君道炽灾，德涸仁枯。贪风暴气，蒸为时疠。曷
为人旱？邦毁其政，吏贼其行。千里人心，燥不为阴。”